લગ્નમાં ભાગ લેવા આવેલા આરજેડીના સમર્થકો અચાનક જ વીઆઈપી અને મીડિયા માટે બનાવવામાં આવેલા સ્ટેજ પર ચડી ગયાં હતાં. જેના કારણે સ્ટેજનો એક ભાગ તુટી પડ્યો હતો. ત્યાર બાદ લગ્ન સમારોહમાં ભારે અરાજકતા સર્જાઈ હતી. ભીડ ખાવાના સામાન પર રીતસરની તુટી પડી હતી. કેટરરના જણાવ્યા પ્રમાણે બેકાબુ ભીડે વાસણો, ભોજન અને અન્ય સામાન લુંટી લીધી. જ્યારે પાર્ટીના અનેક નેતાઓએ લોકોને કાબુમાં કરવાના અનેક પ્રયાસ કર્યા હતાં જે નિષ્ફળ રહ્યાં હતાં. અનેક કેમેરામેન અને મીડિયાકર્મીઓએ પણ તેમની સાથે ઝપાઝપીની અને તેમનો સામાન પણ લુંટી લેવામાં આવ્યો હોવાની ફરિયાદ કરી હતી.